Diari Oficial de la Generalitat Valenciana


Sumari del DOGV 3941, del 16-02-2001 (2001/1301)

Informació pública del programa d'actuació aïllada de l'àrea de repartiment de la parcel·la edificable i del seu àmbit vial de servei situada als carrers dels Drets Humans i Doctor Caballé Lancry.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3941

Data del DOGV
:   16-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1301


Organisme emissor
:   Espacio y Urbanismo, SL

Tipus de document
:   Anunci

Informació pública del programa d'actuació aïllada de l'àrea de repartiment de la parcel·la edificable i del seu àmbit vial de servei situada als carrers dels Drets Humans i Doctor Caballé Lancry. [2001/Q1301]
  
La mercantil Espacio y Urbanismo, SL, ha formulat un programa d'actuació aïllada de l'àrea de repartiment de la parcel·la edificable i del seu àmbit vial de servei situada als carrers dels Drets Humans i Doctor Caballé Lancry de València, a l'empara del que s'estableix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994), i que inclou el programa d'actuació, l'avantprojecte d'urbanització i el projecte de reparcel·lació forçosa. Tots aquests documents acompanyats dels plànols corresponents.
  
En aplicació de l'article 48 de la llei, es fa constar que l'objecte d'aquest el constitueix l'execució de les obres d'urbanització i el projecte de reparcel·lació forçosa de l'àrea de repartiment de la parcel·la edificable i del seu àmbit vial de servei situada als carrers dels Drets Humans i Doctor Caballé Lancry de València.
  
La notaria en què estan protocol·litzats els documents que comprén és la del senyor Carlos Pascual de Miguel, situada a València, carrer de Correus, número 12, 46417. L'exemplar dipositat davant l'ajuntament va ser presentat en data 1 de febrer de 2001. En aplicació del que s'estableix en l'article 48.1.c, en relació amb l'article 46.3, ambdós de la llei a què es fa referència, escau sotmetre el programa esmentat amb la documentació annexa a informació pública pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer a la notaria indicada en dia hàbil i entre les 10.00 i les 14.00 hores per a obtenir una còpia de l'acta de protocol·lització dels documents esmentats o sol·licitar que aquesta se li exhibisca. Així mateix es fa constar la possibilitat de consultar a l'Ajuntament de València les actuacions derivades de la documentació dipositada i de presentar davant d'aquest, per a incorporar-les-hi, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives. La documentació i l'expedient administratiu es podrà consultar al Servei de Gestió Urbanística de l'Ajuntament de València, avinguda d'Aragó, 47, quarta planta, els dies hàbils des de les 10.00 fins a les 14.00 hores. Les al·legacions que en si escau es formulen s'hauran de presentar davant l'Ajuntament de València, adreçades al Servei de Gestió Urbanística (quarta planta).
  
Si durant l'exposició al públic d'aquesta iniciativa del programa per a l'actuació aïllada esmentada, algú haguera iniciat una segona exposició d'una altra, en competència amb aquella, s'escaurà amb la sol·licitud prèvia la pròrroga de terminis regulada en l'article 46.4 de la Llei Reguladora de l'Activitat Urbanística. Així mateix, mitjançant aquesta informació, d'acord amb el que estableixen els paràgrafs 4 i 5 de la Llei 6/1994 esmentada, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el dia següent hàbil a la finalització del termini de 20 dies anteriorment indicat. Durant aquest termini podran formular-se les proposicions a què es fa referència a l'Oficina de Contractació de l'Ajuntament de València, plaça de l'Ajuntament, segona planta, en horari de 09.00 a 14.00 hores. Finalitzat aquest segon termini, el següent dia hàbil, tret de si és dissabte, en aquest cas caldrà entendre el dia hàbil immediatament posterior, tindrà lloc l'acte d'obertura de pliques a la sala de contractació de l'Ajuntament de València.